**תזמורת הבארוק ירושלים חונכת פסטיבל חדש**

**"פנטזיה קולית"**

**סוף שבוע גדוש בקונצרטים שבמרכזם הקול האנושי**

12 - 15 ביולי 2017, ירושלים, תל אביב וחיפה

**מנהל אמנותי: דוד שמר**

**במרכז הפסטיבל - "משיח" מאת הנדל בניצוחו של דוד שמר עם המקהלה הפולנית *NFM* אחת המקהלות המובילות בעולם, אליה יצטרפו הסולנים: *הדס פארן*, זלטה הרשברג, *איתן דרורי* *ואסף לויטין***

*עוד בפסטיבל:*

*שם-טוב לוי* ו*קלייר מגנאג'י* בליווי הרכב קאמרי *בהפקה מקורית מיוחדת; האנסמבל הקולי הישראלי* בביצוע מוטטים; הרקוויאם של פורה *בביצוע סולני ירושלים ורומן קרסנובסקי*; *עדיה פלד* ו*יואב וייס* בקנטטות ושירים מהבארוק; *הגר שרביט* ו*עודד רייך* בביצוע לידר; מיכאל גריילסאמר ותזמורת הרחוב הירושלמית במופע חוצות

כל אלו ועוד בפסטיבל "פנטזיה קולית" שיתקיים בירושלים וברחבי הארץ

פסטיבל "פנטזיה קולית", המעלה על נס את הקול האנושי ואת המוסיקה הווקאלית, יתקיים במהלך סוף השבוע בתאריכים 12-15 ביולי ויהווה חגיגה קולית של מקהלות וזמרים ברפרטואר מגוון.

במרכז הפסטיבל יעמוד ביצוע של יצירת המופת "משיח" מאת הנדל עם מקהלת NFM מוורוצלב - מהמקהלות המובילות כיום בעולם. המקהלה זכתה במספר פרסי גרמופון, מקליטה תדיר עם המנצח הבריטי פול מקריש, מוזמנת רבות להופיע בפסטיבלים וקוצרת ביקורת נלהבות. לביצוע היצירה "משיח" תחבור למקהלה סוללת סולנים מעולים ובהן הדס פארן, זלטה הרשברג, איתן דרורי ואסף לויטין. עוד תופיע מקהלת NFM בקונצרט א-קפלה חגיגי.

הפקה מיוחדת שנבנתה עבור הפסטיבל: הזמר והמוזיקאי שם-טוב לוי וזמרת הסופרן קלייר מגנאג'י יחברו להרכב קאמרי, לביצוע יוצא דופן של שיריו ושירי משוררים בעיבוד ניאו-בארוקי ויצירות אהובות מהבארוק בעיבודים עדכניים. עוד יופיעו במסגרת הפסטיבל; נגני תזמורת הבארוק ירושלים שישתלבו במגוון הקונצרטים המוצעים במהלך סוף השבוע. האנסמבל הקולי הישראלי, זמרי האקדמיה בירושלים, העוגבר רומן קרסנובסקי ומבחר סולנים ישראלים בהם גם יואב וייס, עדיה פלד, עודד רייך, הגר שרביט ואחרים.

מרבית האירועים יתקיימו ברחבי ירושלים, ומרכז הפעילות תערך באולם ימקא – אולם הבית של התזמורת. מופעים נוספים יערכו בכנסיית סנט אנדרוז שמעל גיא בן הינום, בכנסיית אוגוסטה ויקטוריה בהר הצופים ומתחם התחנה הישנה. כמו כן ינדוד הפסטיבל למופעי אורח במוזיאון תל אביב ואולם הכט בחיפה.

הפסטיבל מתקיים עפ"י חזונו של מר שמעון ביגלמן ומוקדש לזכרו. הודות לתמיכת הרשות לפיתוח ירושלים.

**תכנית פסטיבל "פנטזיה קולית" 12-15 ליולי 2017**

**יום ד' 12.7**

**קונצרט מס' 1 - משיח**

20:00 - ימק"א הבינלאומית ירושלים

*הקונצרט יתקיים גם במוזיאון תל אביב לאמנות במוצ"ש 15.7 בשעה 20:30*

הנדל – "משיח"

דוד שמר, מנצח

תזמורת הבארוק ירושלים

המקהלה הקאמרית NFM מוורוצלב, פולין

הדס פארן, סופרן; זלטה הרשברג, מצו-סופרן, איתן דרורי, טנור, אסף לויטין, בס

**ה' 13.7**

**קונצרט מס' 2 – רועים ונימפות**

17:30 כנסיית סנט אנדרוז, ירושלים

תזמורת הבארוק ירושלים

דוד שמר, מנצח

עדיה פלד, סופרן

יואב וייס, בריטון

הנדל – המאסק "קומוס"

ויואלדי – לה פוליה

שירים מאת פרסל

יצירות כליות מאת קסטלו, מרולה ומריני

**קונצרט מס' 2 –** **מיכאל גריילסאמר ותזמורת הרחוב הירושלמית**

18:00 – מתחם התחנה ירושלים

עידו שפיטלניק, מנצח

תזמורת הרחוב הירושלמים מארחת את מיכאל ושמרית גריילסמר

**הכניסה חופשית**

**קונצרט מס' 4 – א-קפלה פולנית**

20:30 – כנסיית סנט אנדרוז, ירושלים

אגניישקה פרנקוב-זלזני, מנצחת

מקהלת NFM מוורוצלב פולין בתכנית א-קפלה שמשלבת בין יצירות המופת המקהלתיות לבין פנינים במוסיקה המקהלתית הפולנית

\*הקונצרט מתקיים בתמיכת המכון הפולני לתרבות\*

**ו' 14.7**

**קונצרט מס' 5 – באך וממשיכיו**

21:00, ימק"א ימקא הבינלאומית

יובל בן עוזר, מנצח

האנסמבל הקולי הישראלי

נגנים מתזמורת הבארוק ירושלים

מוטטים מאת י.ס. באך, י. ברהמס, פ. מנדלסון

**שבת 15.7**

**קונצרט מס' 6 – הרקוויאם של פורה**

12:00 - כנסית אוגוסטה ויקטוריה

הקונצרט יתקיים גם בחיפה - יום ו', בשעה 11:30 - אולם הכט, חיפה

תם קרני, מנצח

אנסמבל סולני ירושלים

רומן קרסנובסקי, עוגב

פורה – רקוויאם

הקונצרט מתקיים בשיתוף אגודת חובבי העוגב בישראל

**קונצרט מס' 7 – פגישות ופרידות**

16:00 - ימקא הבינלאומית ירושלים

הגר שרביט, מצו-סופרן

עודד רייך, בריטון; עידו אריאל – פסנתר

מיצירות ברהמס, וולף ופורה לצד שירים עבריים

**קונצרט מס' 8 – שם טוב לוי וקלייר מגנאג'י**

מבצעים שירי משוררים ואריות קלאסיות

21:00 - ימק"א הבינלאומית ירושלים

שם טוב לוי וקלייר מגנאג'י

**הפקה מיוחדת:** הזמר והמוזיקאי שם-טוב לוי וזמרת הסופרן קלייר מגנאג'י יחברו להרכב קאמרי, לביצוע יוצא דופן משיריו שם טוב לוי ושירי משוררים בעיבוד ניאו-בארוקי ויצירות אהובות מהבארוק בעיבודים עדכניים..

שבת, 15.7, בין 16:00 ועד 22:00

יריד אמנים בימקא

**מחירי הכרטיסים לאירועי הפסטיבל נעים בין 70 ל-140 ₪**

**(למעט האירועים הפתוחים ללא תשלום)**

**רכישת כרטיסים באתר: cartis.jbo.co.il**

**או בטלפון 02-6715888**

לפרטים נוספים, תמונות וקטעי וידאו, תאומי ראיונות וכו':

עירית באום-מאיו, [irit@carousel.co.il](mailto:irit@carousel.co.il), 052-3479092

גילי אלון-ביטון, [gilli@carousel.co.il](mailto:gilli@carousel.co.il), 054-4352353